Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A rádiózásról és televíziózásról szóló 1996. évi I. törvény 3. (RTVtv.) § (2) bekezdése ugyan elõírja, hogy „a
Paragraph Index: 1245

A rádiózásról és televíziózásról szóló 1996. évi I. törvény 3. (RTVtv.) § (2) bekezdése ugyan elõírja, hogy „a mûsorszolgáltató köteles tiszteletben tartani a Magyar Köztársaság alkotmányos rendjét, tevékenysége nem sértheti az emberi jogokat, és nem lehet alkalmas a személyek, nemek, népek, nemzetek, a nemzeti, etnikai, nyelvi és más kisebbségek, továbbá valamely egyház vagy vallási csoport elleni gyûlölet keltésére” , sõt ugyanezen szakasz (3) bekezdése szerint „A mûsorszolgáltatás nem irányulhat semmilyen kisebbség, sem bármely többség nyílt vagy burkolt megsértésére, kirekesztésére, annak faji szempontokon alapuló bemutatására, elítélésére”49, a jogi szabályozottság ellenére a gyakorlatban korántsincs minden rendben. Látszólagos a siker azért is, mert fellépésünkre ugyan a cigány mivoltukra tett megjegyzések elmaradtak, mégis a romák rendre a bûnügyi rendõrségi hírrovatban, hírmûsorokban „szerepelnek”. A hírrel szemben pedig, a mûfajba vetett általános hit miatt, miszerint „a hír tényszerû és objektív”, az emberek feladják a fenntartásaikat: igaznak hiszik azt el, illetve megerõsítve látják elõítéleteiket. Holott az, hogy mi, és ki kerül reflektorfénybe, mi lesz hír, mi nem, már önmagában értékrendet kifejezõ választás eredménye. A mûfajválasztás is tudatos része ugyanis a hatáskeltésnek: a véleményt hírnek álcázva elementárisabb a hatás. További manipulációra ad alkalmat a tények csoportosítása, a sejtetés, az elhallgatás, az ábrázolás tudatosan egyoldalú módja. Bár a bûnügyi híradások döntõ része jellegüknél fogva rendõrségi hírforrásból való, ugyanakkor az eddig lefolytatott számos eljárás egyike sem mutathatta ki a rendõrség illetékes sajtóügyeletesének a felelõsségét a Büntetõ

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes